গোৱালপাৰাৰ জিলাৰ আমজোঙাত থকা পণ্ডিত দীনদয়াল উপাধ্যায় আদৰ্শ মহাবিদ্যালয়ত চোৰৰ উপদ্ৰৱ। নিশা উপাধ্যক্ষ ডঃ হৰিপ্ৰসাদ গৌতমৰ আৱাসৰ তলা ভাঙি লৈ গ'ল লেপটপ।
কলেজৰ কেণ্টিনখনো ভাঙি চোৰে ফ্ৰুটি খাই যোৱাৰ উপৰি বহু সময় ধৰি মহিলা আৱাসৰ কাষত টৰ্চ মাৰি মহিলা অধ্যাপিকাসকলক আতংকিত কৰা কাৰ্যই তীব্ৰ প্ৰতিক্ৰিয়া সৃষ্টি কৰিছে।
পুৰুষ অধ্যাপকৰ আৱাসত বাহিৰৰ পৰা খিলি লগাই মহিলা অধ্যাপিকাৰ আৱাসত টৰ্চ মাৰি আতংক সৃষ্টি কৰা বুলিও অভিযোগ উত্থাপিত হৈছে।
ঘটনা সংক্ৰান্তত মহাবিদ্যালয়খনৰ উপাধ্যক্ষ ডঃ হৰিপ্ৰসাদ গৌতমে দুধনৈ থানাত এজাহাৰ দাখিল কৰিছে।
উল্লেখযোগ্য যে চাৰিওফালে হাবি-জংঘলৰ মাজত আছে অধ্যাপকসকলৰ আৱাসসমূহ।
চৌহদৰ দেৱাল নিৰ্মাণ নকৰাত আৰু চোৰৰ উপদ্ৰৱত চৰম নিৰাপত্তাহীনতাত ভোগা অধ্যাপক-অধ্যাপিকাসকলে আজি কৰ্মবিৰতিৰে প্ৰতিবাদ কৰে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
